**КРИТЕРИЙ ЗА ОЦЕНКА НА ОФЕРТИТЕ И МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА**

**I. Критерий за оценка на офертите.**

Критерий за оценка на офертите е "икономически най-изгодна оферта" при показатели за определяне на комплексната оценка, както следва:

Цена за изработка и доставка на 1 брой стандартни очила – до 90 точки;

Търговска отстъпка за изработка на очила извън стандартния диапазон както и за допълнително предоставени услуги – до 10 точки.

**II. Методика за определяне на комплексната оценка.**

1. **Комплексна оценка – КО**

Комплексната оценка на офертата на участника се определя като сума от оценките по отделните показатели, определени съгласно т.1 по формулата:

**КО = ЦО + ТО**

Максималната комплексна оценка (КО), която може да се получи по двата показателя е 100 точки.

 Офертата получила най-много точки по показателите формиращи комплексна оценка, се класира на първо място.

1. **Показатели за оценка и относителна тежест.**
	1. **Цена за изработка и доставка на 1 брой стандартни очила - ЦО**

Оценката на цената за изработка и доставка, към настоящето техническо задание, формирана на база предложените от участниците цени е както следва

**ЦО = {Ц мин. / Ц к.} х 90,**

където:

 **Ц мин.** - е най-ниската предложена цена измежду всички участници в поръчката;

 **Ц к. -** е предложената цена в поръчката на конкретния участник.

 Оценката по ЦО се определя като най-ниската предложена цена измежду всички участници в поръчката се дели на предложената цена от конкретния участник. Полученото от делението число се умножава по числото 90.

Най-ниската цена (формирана по описания начин) получава най-високата оценка – 90 точки.

Максималният брой точки, който участникът може да получи по показателя е 90 точки.

* 1. **Търговска отстъпка за изработка на очила извън стандартния диапазон както и за допълнително предоставени услуги – ТО**

 Оценката на търговската отстъпка, към настоящето техническо задание, формирана на база предложените от участниците процент търговски отстъпки е както следва:

**ТО = {ТО к. / ТО мах.} х10,**

където:

**ТО мах.** - е най-високата предложена търговска отстъпка измежду всички участници в поръчката;

**ТО к.** - е предложената търговска отстъпка в поръчката на конкретния участник.

 Оценката по ТО се определя като предложената отстъпка от конкретния участник се раздели на най-висока търговска отстъпка измежду всички участници в поръчката. Полученото от делението число се умножава по числото 10.

Предложената търговска отстъпка се прилага за всички видове стъкла и диоптрични рамки за очила, съответстващи на техническите спецификации от техническото задание на възложителя, но попадащи извън стандартния диапазон SpH +/- 6 dpt и Cyl +/- 2 dpt., стандартната диоптрична рамка, както и за допълнително предложените от изпълнителя услуги. Търговската отстъпка е в процент от стойността на изработените очила, формирана на база актуална ценова листа на изпълнителя, валидна към момента на приемане на заявката.

Най-високата търговска отстъпка (формирана по описания начин) получава най-високата оценка – 10 точки.

 Максималният брой точки, който участника може да получи по показателя е 10 точки.

 При изчисляването на всеки от показателите на комплексната оценка, полученият резултат се закръглява до втория знак след десетичната запетая.

Изготвил:...................

 /.................................- ........................... при ТП ДЛС Шерба

 Дата на предаване на Възложителя:..........................2015г